OzLabs/hebrew-wiki-articles huggingface dataset:
זאב שוורץ

זאב שוורץ (נולד ב-3 באפריל 1967 ביוהנסבורג, שבדרום אפריקה) הוא מייסד ומנכ"ל ארגון תורה מציון. בעבר שימש מזכ"ל תנועת בני עקיבא העולמית.

==ביוגרפיה==
שוורץ נולד וגדל ביוהנסבורג שבדרום אפריקה והיה חניך בתנועת בני עקיבא. הוא עלה לישראל בגיל 17 לאחר השתתפות בתוכנית הכשרה של תנועת בני עקיבא העולמית בישיבת הר עציון, התגייס לצה"ל ושירת כלוחם בחטיבת גבעתי ובמילואים בחטיבת אלכסנדרוני.

בעל תואר ראשון בתולדות עם ישראל ומדעי המדינה ותואר שני במדעי המדינה עם התמחות במינהל ציבורי מאוניברסיטת בר-אילן. את עבודת התזה שלו כתב על הבחירה הישירה לראשי ערים בישראל, בהנחייתו של פרופ' דניאל אלעזר.

היה רכז באגודת הסטודנטים של אוניברסיטת בר-אילן ובפרויקט פר"ח. בשנת 1992 התמנה למנהל היחידה לקשרים עם מוסדות חינוך באוניברסיטת בר-אילן ובמקביל שימש בתפקיד ניהולי באוניברסיטה.

בשנת 1996 הקים את תורה מציון, תנועה תורנית ציונית הכוללת רשת של בתי מדרש ללימוד תורה וחינוך יהודי ציוני וכן ומדרשות לנשים בקהילות יהודיות בתפוצות, בין השנים 1996–2006 שימש כמנכ"ל הארגון, ומינף את היקף עבודת הארגון ברחבי העולם. עם מינויו למזכ"ל בני עקיבא העולמית פרש מתפקידו, אך המשיך לשמש כיו"ר הארגון. ביולי 2012 חזר לתפקיד.

בשנת 2006 התמנה כמזכיר הכללי של תנועת בני עקיבא העולמית, והחליף את גאל גרינוולד. לאחר 5 שנים בתפקיד, בסוף שנת 2011, סיים את תפקידו. בשנים אלו הוביל שתי ועידות עולמיות בסימן "חלוציות" ו"בשליחות המדינה". שימש כיו"ר מועצת תנועות הנוער בישראל ומכהן כיו"ר ישיבת ההסדר "תורה בציון" שבאפרת. שוורץ חבר עמית בחבר הנאמנים של הסוכנות היהודית, פעיל כחבר הנהלה בתנועות המזרחי העולמי, בני עקיבא העולמית ועמותת חיים לאלון המגייסת תרומות לחקר מחלת דושן.

ב-2002 ייסד את הארגון לב יהודי – לחיזוק הזהות היהודית בקרב תרמילאים בהודו.

בדצמבר 2014, במערכת הבחירות לכנסת העשרים, הודיע שוורץ שיתמודד בפריימריז על מקום ברשימת הבית היהודי. הוא הוצב במקום ה-28 ברשימה הסופית לכנסת, רשימה שכללה גם את נציגי האיחוד הלאומי-תקומה, ולא נבחר לכנסת.

שוורץ נשוי לשולמית לבית וקנין ואב לחמישה. הוא מתגורר ביישוב שוהם.

== קישורים חיצוניים ==
* [http://www.torahmitzion.org אתר ארגון תורה מציון]
* [http://www.bneiakiva.net אתר תנועת בני עקיבא העולמית]
* [https://mizrachi.org/ אתר תנועת המזרחי העולמי]
* [http://www.levyehudi.org/ אתר לב יהודי]
* [https://www.lifeforalon.org.il/home אתר חיים לאלון]
* 
* עפרה לקס, [https://www.inn.co.il/News/News.aspx/387839 עניין אישי עם זאב שוורץ], בעיתון בשבע 29 נובמבר 2018

==הערות שוליים==

קטגוריה:מזכ"לי בני עקיבא
קטגוריה:פעילי הבית היהודי
קטגוריה:ציונות דתית: מייסדי ארגונים ומוסדות
קטגוריה:ציונות דתית: אנשי חינוך
קטגוריה:בוגרי ישיבת הר עציון
קטגוריה:שוהם: אישים
קטגוריה:בני עקיבא העולמית: אישים
קטגוריה:ישראלים ילידי דרום אפריקה
קטגוריה:בוגרי אוניברסיטת בר-אילן
קטגוריה:ישראלים שנולדו ב-1967
1851 בארצות הברית

1851 בארצות הברית הייתה השנה בה חגגה ארצות הברית 75 שנה מיום היווסדה.

== הנהגה ==
* הנשיא: מילרד פילמור (המפלגה הוויגית)
* סגן הנשיא: התפקיד לא אויש

== אירועים בולטים ==

* 18 בספטמבר – העיתון הניו יורק טיימס מופיע לראשונה 
* 13 בנובמבר – המתיישבים הלבנים הראשונים מגיעים לכף אלקי, ומייסדים בכך את העיר סיאטל שבמדינת וושינגטון
* 14 בנובמבר – יוצא לאור הרומן "מובי דיק" מאת הרמן מלוויל 
* 24 בדצמבר – שרפה בספריית הקונגרס מאכלת שני שלישים מהספרים, ובהם מרבית ספרייתו של תומאס ג'פרסון

== נולדו ==

* 10 בדצמבר – מלוויל דיואי, ספרן וממציא שיטת דיואי לקיטלוג (נפטר ב-1931)

== נפטרו ==

* 14 בספטמבר – ג'יימס פנימור קופר, סופר (נולד ב-1789) 

== קישורים חיצוניים ==

*
1850 בארצות הברית

1850 בארצות הברית הייתה השנה בה חגגה ארצות הברית 74 שנה מיום היווסדה.

== הנהגה ==
* הנשיא: זאכרי טיילור (המפלגה הוויגית) עד 9 ביולי, מילרד פילמור (המפלגה הוויגית)
* סגן הנשיא: מילרד פילמור (המפלגה הוויגית) עד 9 ביולי, התפקיד לא אויש מ-9 ביולי

== אירועים בולטים ==

9 בספטמבר: [[קליפורניה מצטרפת לארצות הברית בתור המדינה ה-31]]
* 19 במרץ – נוסדה חברת אמריקן אקספרס
* 4 באפריל – לוס אנג'לס מוכרזת כעיר 
* 15 באפריל – סן פרנסיסקו מוכרזת כעיר 
* 1 ביוני – מפקד האוכלוסין האמריקאי לשנת 1850 קובע כי אוכלוסיית תושבי ארצות הברית מונה כ-23,191,876 בני אדם, ושמתוכם 3,204,313 היו עבדים.
* 9 ביולי – הנשיא זאכרי טיילור נפטר, ככל הנראה כתוצאה מסיבוכים של בעיות במערכת העיכול.
* 9 ביולי – סגן הנשיא מילרד פילמור מושבע לנשיאות ארצות הברית
* 9 בספטמבר – קליפורניה מצטרפת לארצות הברית בתור המדינה ה-31 
* 9 בספטמבר – הוקמה טריטוריית ניו מקסיקו
* 20 בספטמבר – סחר העבדים מבוטל במחוז קולומביה

== נולדו ==

* 8 בפברואר – קייט שופן, סופרת אמריקנית (נפטרה ב-1894)
* 23 בדצמבר – אוסקר שטראוס, דיפלומט, סופר ופוליטיקאי, היהודי הראשון שכיהן כחבר בקבינט של ארצות הברית (נפטר ב-1926)

== נפטרו ==

* 31 במרץ – ג'ון קלהון, סנאטור, שר המלחמה, מזכיר המדינה וסגן נשיא ארצות הברית, תומך העבדות (נולד ב-1782)
* 9 ביולי – זאכרי טיילור, הנשיא ה-12 של ארצות הברית (נולד ב-1784)
* 19 ביולי – מרגרט פולר, עיתונאית, מורה ומבקרת אמריקאית, פעילה למען זכויות האישה (נולדה ב-1810)
* 19 בנובמבר – ריצ'רד ג'ונסון, סנאטור וסגן נשיא ארצות הברית (נולד ב-1780)

== קישורים חיצוניים ==

*
1849 בארצות הברית

1849 בארצות הברית הייתה השנה בה חגגה ארצות הברית 73 שנה מיום היווסדה.

== הנהגה ==
* הנשיא: ג'יימס פולק (המפלגה הדמוקרטית) עד 4 במרץ, זאכרי טיילור (המפלגה הוויגית)
* סגן הנשיא: ג'ורג' מ. דאלאס (המפלגה הדמוקרטית) עד 4 במרץ, מילרד פילמור (המפלגה הוויגית)
* נשיא בית המשפט העליון: רוג'ר ב. טוני (מרילנד)

== אירועים בולטים ==

* 3 במרץ – מינסוטה הופכת לטריטוריה בשליטת ארצות הברית.
* 3 במרץ – נוסדה מחלקת הפנים של ארצות הברית 
* 5 במרץ – זאכרי טיילור מושבע לנשיאות ארצות הברית
* 8 במרץ – תחילת הפעילות הרשמית של מחלקת הפנים של ארצות הברית
* 12 ביוני – ל. פ. הסלט רושם פטנט על מסכת גז 

== נולדו ==

* 7 במרץ – לותר ברבנק, בוטניקאי אמריקאי, מחלוצי האגרונומיה (נפטר ב-1926)
* 17 באפריל – ויליאם דיי, מדינאי ושופט אמריקני (נפטר ב-1923)
* 22 ביולי – אמה לזרוס, משוררת יהודיה אמריקנית (נפטרה ב-1887)

== נפטרו ==

[[אדגר אלן פו]]
* 12 ביוני – דולי מדיסון, אשת נשיא ארצות הברית ג'יימס מדיסון, הגברת הראשונה של ארצות הברית (נולדה ב-1768) 
* 15 ביוני – ג'יימס נוקס פולק, הנשיא ה-11 של ארצות הברית (נולד ב-1795) 
* 7 באוקטובר – אדגר אלן פו, סופר אמריקאי (נולד ב-1809) 

== קישורים חיצוניים ==

*
1848 בארצות הברית

1848 בארצות הברית הייתה השנה בה חגגה ארצות הברית 72 שנה מיום היווסדה.

== הנהגה ==
* הנשיא: ג'יימס פולק (המפלגה הדמוקרטית)
* סגן הנשיא: ג'ורג' מ. דאלאס (המפלגה הדמוקרטית)

== אירועים בולטים ==

29 במאי: [[ויסקונסין מצטרפת לארצות הברית בתור המדינה ה-30]]
* 2 בפברואר – מלחמת ארצות הברית–מקסיקו מסתיימת בניצחון ארצות הברית, ונחתם הסכם גואדלופה אידלגו 
* 29 במרץ – הזרימה במפלי ניאגרה נעצרת כמעט לחלוטין בגלל קרח במעלה הנהר 
* 29 במאי – ויסקונסין מצטרפת לארצות הברית בתור המדינה ה-30

== נולדו ==

* 18 בפברואר – לואיס קומפורט טיפאני, אמן, נודע ביצירות בסגנון האר נובו והויטראז'ים שיצר (נפטר ב-1933)
* 8 במרץ – למרקוס אדנה תומפסון, ממציא, עסק בפיתוח רכבות הרים (נפטר ב-1919)
* 19 במרץ – ואייט ארפ, שוטר אמריקאי ואקדוחן, דמות מוערצת מימי המערב הפרוע (נפטר ב-1929)

== נפטרו ==

* 23 בפברואר – ג'ון קווינסי אדמס, נשיאה השישי של ארצות הברית (נולד ב-1767) 
* 29 במרץ – ג'ון ג'ייקוב אסטור, המולטי-מיליונר האמריקאי הראשון בהיסטוריה, אבי משפחת אסטור (נולד ב-1763) 

== קישורים חיצוניים ==

*
יצחק זאב אלטשולר

יצחק זאב (איצ'ה-וולה) אלטשולר (1866 – 26 בספטמבר 1934) היה מאנשי העלייה הראשונה וממייסדי המושבה רחובות. מראשי פעילי אגודת מנוחה ונחלה ברחובות.

==ביוגרפיה==
נולד בעיירה בובר שבפלך מוהילב שברוסיה הלבנה (האימפריה הרוסית), לבנימין-נחמן ולחיה אלטשולר. סבו שמאי-הלל היה אב בית הדין של העיירה. סבו של שמאי-הלל, עקיבא אלטשולר, היה תלמידם של מנחם מנדל משקלוב ושל חיים מוולוז'ין. בצעירותו עבר למוסקבה ולמד בה הנהלת חשבונות. התקרב לתנועה הציונית בעקבות נאום של מנחם אוסישקין באספה של חובבי ציון, והיה פעיל בארגון הנוער הציוני. בשנות ה-80 של המאה ה-19 נישא למחלה לבית וגנר.

בשנת 1890 עלה לארץ ישראל והתיישב במושבה רחובות, שהייתה אז בשלבי הקמה ראשונים. זמן קצר אחריו הגיעו אשתו ובנם הבכור שמאי. אלטשולר היה פועל, חקלאי, ומאוחר יותר היה מראשי אגודת "מנוחה ונחלה" ומנהל החשבונות שלה. היה נציג רחובות בוועד הראשי לאגודות הציוניות המאוחדות בארץ ישראל. היה מראשי הציבור ברחובות ונמנה עם מייסדי אגודת העשרות ומייסדי החברה קדישא ברחובות.

אלטשולר נטע כרמים רבים ברחובות והדריך את החלוצים הצעירים בעבודת חקלאות ובנטיעת כרמים. ייבא מאיטליה זנים שונים של עצי פרי, ובהם תפוחים ותאנים, והפיץ אותם ברחובות ובשאר המושבות החדשות. היה חבר הוועד של אגודת הכורמים ושל תעשיית הזיתים. הענבים שבכרמו שווקו ליקב בראשון לציון. על השטח של כרמיו עומדים כיום חלק ממבני מכון ויצמן.

היה בין חמש המשפחות שהתיישבו בשכונת עזרא (כיום רחוב עזרא במרכז העיר), שהוקמה בשנת 1896 על ידי חברת "עזרא" מברלין. החברה רכשה חמישים דונם אדמה מידי חברי "מנוחה ונחלה", והשטח חולק לחמישה מגרשים, עליהם הוקמו חמישה בתים שיועדו לפועלים שעבדו בכרמים.

אלטשולר היה בין שישה עשר הפרשים שקידמו את פניו של הרצל בביקורו ברחובות באוקטובר 1898 (כונו "פרשי הרצל"). בין הרוכבים: משה סמילנסקי ויעקב פורר (סבו של יהושע פורר, ראש עיריית רחובות לשעבר). סמילנסקי כינה את אלטשולר "ששון החיים" והנציחו במסה 'ביקור הרצל ברחובות'.

נפטר בירושלים בשנת 1934, ונקבר ברחובות.

==ילדיו==
* שמאי אלטשולר, איש בנימינה.
* נקדימון אלטשולר, פעיל התיישבות שבשנות ה-40 היה נציג פיק"א וקק"ל בסוריה. בנו הוא גדעון אלטשולר, מוותיקי חיל השריון ואיש ארץ ישראל השלמה, אביה של ד"ר מור אלטשולר.
* אהרן אלטשולר, נסע ללמוד גידול הדרים באוניברסיטת ברקלי, קליפורניה, התגייס לצבא ארצות הברית במלחמת העולם הראשונה ונישא ליהודייה מקומית.
* עמינדב אלטשולר, איש ההגנה, שעסק בגאולתן של אדמות הנגב. 
* בתו הבכורה רוחמה נישאה ליוסף ויץ, מראשי קרן קיימת לישראל ומהפעילים המרכזיים בהתיישבות היהודית בתקופת שלפני קום המדינה. בניהם הם שרון ויץ, יחיעם ויץ ורענן ויץ.
* בתו יהודית נישאה לגרו גרא, שהיה בכיר במשטרת המנדט ונציב בתי הסוהר הראשון בישראל. בנם הוא האמן, הסופר וחוקר תולדות ארץ ישראל גרשון גרא.

בן דודו הוא דוד יצחק אלטשולר, מייסד בית ספר אלטשולר לבנות בירושלים (1912 לערך), בית הספר החרדי לבנות הראשון בארץ ישראל.

==קישורים חיצוניים==
* 

==הערות שוליים==

*
קטגוריה:אנשי העלייה הראשונה
קטגוריה:יהודים בלארוסים
קטגוריה:רחובות: מייסדים
קטגוריה:אישים הקבורים ברחובות
קטגוריה:ארץ-ישראלים שנולדו ב-1866
קטגוריה:ארץ-ישראלים שנפטרו ב-1934
ריאד אל-מאלכי

ריאד אל-מאלכי (בערבית: رياض المالكي; נולד ב-1955) הוא פוליטיקאי פלסטיני המכהן כיועץ לעניינים בין-לאומיים לנשיא הרשות הפלסטינית מחמוד עבאס. בעבר כיהן גם כשר החוץ של הרשות הפלסטינית, שר ההסברה וכדובר.

לאל-מאלכי תואר דוקטור בהנדסה אזרחית מהאוניברסיטה האמריקנית. בשנת 1978 החל ללמד במחלקה להנדסה באוניברסיטת ביר זית, ומאוחר יותר עמד בראש המחלקה. אל-מאלכי הוא המייסד של "פנורמה - המרכז להפצת דמוקרטיה ופיתוח קהילתי". בשנת 2000 זכה בפרס השלום האירופי בקופנהגן וב-2005 בפרס השלום האיטלקי.

לאחר השתלטות החמאס על רצועת עזה ב-2007 התמנה לשר בממשלתו של סלאם פיאד. כשר החוץ של הרשות הפלסטינית אל-מאלכי הוא מהאישים המרכזיים הפועלים להכרה חד-צדדית של מדינות העולם במדינה פלסטינית.

בשנת 2015 לצד פול גלאגר הוא חתם על אמנה שמסדירה יחסים בין הוותיקן והרשות הפלסטינית.

ב-2024 מונתה ממשלה חדשה לרשות הפלסטינית בהנהגת מוחמד מוסטפא ואל-מאלכי סיים את תפקידו לאחר 17 שנות כהונה. לאחר מכן הוא מונה ליועץ לעניינים בין-לאומיים של מחמוד עבאס.

==קישורים חיצוניים==

* ריאד מאלכי, [https://archive.today/20121130040515/http://212.179.113.235/mahsom/article.php?id=2229 כיצד נבטיח את התנהלותן המוצלחת של הבחירות בהיעדר ערבויות להצלחה?], אתר מחסום, 18 בינואר 2006 <small>(דף ארכיון)</small>

==הערות שוליים==

קטגוריה:שרי ממשלת הרשות הפלסטינית
קטגוריה:סגל אוניברסיטת ביר זית
קטגוריה:שרי חוץ
קטגוריה:פלסטינים שנולדו ב-1955
מלכה פוטשניק

מלכה חלפון פוטשניק (נולדה ב-13 באוקטובר 1949) היא אלופה פאראלימפית ישראלית.

פוטשניק נולדה ברמת גן למשפחת חלפון. בהיותה בת שנה וחצי חלתה בשיתוק ילדים והיא סובלת משיתוק ברגלה הימנית. 

עם הקמת מרכז הספורט לנכים החלה להתאמן בו, בשנת 1967 השתתפה במשחקי סטוק מנדוויל וזכתה במדליות זהב וכסף. בשנת 1968 השתתפה לראשונה ב, התחרתה באתלטיקה ובשחייה וזכתה בשלוש מדליות זהב וארבע מדליות כסף וקבעה שיאי עולם בהטלת כידון ובזריקת אלה. זכתה עם נבחרת הכדורסל במדליית זהב. ב זכתה בשלוש מדליות נוספות. מאוחר יותר התחרתה ב, אך לא זכתה להישגים.

בשנת 1968 נישאה לספורטאי הנכה צבי פוטשניק ולהם שלושה ילדים. בשנים 1980-1967 עבדה לצד עיסוקיה בספורט כנקבנית במרכז למיכון משרדי (מל"מ) של משרד האוצר.

== קישורים חיצוניים ==

* [https://www.anatdraigor.com/67-hof-wbi מלכה פוטשניק] באתר היכל התהילה לכדורסל נשים
* [https://www.paralympic.org/malka-halfon-potashnik פירוט השתתפותה בתחרויות המשחקים הפאראלימפיים] באתר הרשמי של IPC 
* 

קטגוריה:מדליסטיות פאראלימפיות ישראליות
קטגוריה:אלופות פאראלימפיות ישראליות
קטגוריה:זוכי מדליית כסף פאראלימפית מישראל
קטגוריה:זוכי מדליית ארד פאראלימפית מישראל
קטגוריה:ספורטאי איל"ן
קטגוריה:שחייניות נכות ישראליות
קטגוריה:שיאניות עולם ישראליות
קטגוריה:שחקניות כדורסל נכים ישראליות
קטגוריה:זורקי דיסקוס ישראלים
קטגוריה:מטילי כידון ישראלים
קטגוריה:הודפות כדור ברזל ישראליות
קטגוריה:הודפי כדור ברזל ישראלים
קטגוריה:אתלטיות נכות ישראליות
קטגוריה:אתלטים פאראלימפיים ישראלים
קטגוריה:כדורסלנים פאראלימפיים ישראלים
קטגוריה:שחיינים פאראלימפיים ישראלים
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:אתלטים במשחקים הפאראלימפיים תל אביב (1968)
קטגוריה:כדורסלנים במשחקים הפאראלימפיים תל אביב (1968)
קטגוריה:שחיינים במשחקים הפאראלימפיים תל אביב (1968)
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:אתלטים במשחקים הפאראלימפיים היידלברג (1972)
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:אתלטים במשחקים הפאראלימפיים ברצלונה (1992)
קטגוריה:נפגעי פוליו ישראלים
קטגוריה:ישראליות שנולדו ב-1949
קטגוריה:ישראלים שנולדו ב-1949
הצרעה הירוקה

הצרעה הירוקה (באנגלית: The Green Hornet) הוא סרט פעולה, המבוסס על דמות בדיונית אשר הופיעה במקור בשנות ה-30 בתוכנית רדיו, ובהמשך גם בסדרת טלוויזיה וסדרת קומיקס. הסרט יצא לאקרנים ב-14 בינואר 2011 בבימויו של מישל גונדרי. בסרט מככבים סת' רוגן וג'יי שו בתפקידים הראשיים. שחקני המשנה בסרט כוללים את כריסטוף ואלץ, קמרון דיאז, אדוארד ג'יימס אולמוס, דייוויד הרבור, וטום וילקינסון.

==עלילת הסרט==
בריט ריד (סת' רוגן) הוא בן עשירים מפונק ובנו של ג'יימס, מייסד העיתון ה"דיילי סאנטינאל" (טום וילקינסון). חייו של בריט משתנים כאשר אביו נפטר מעקיצת דבורה. לאחר ההלוויה מפטר בריט מפטר את כל צוות העובדים בביתו ובכללם את קייטו (ג'יי צ'ו), המכונאי ומכין הקפה של אביו, אך שהוא מגלה שהקפה שהוכן על ידי העוזרת היחידה שנשארה בבית הוא קורא לקייטו שמראה לו את כשרונותיו הטכנולוגיים והשניים מסכימים שג'יימס היה אדם רע. וכך הם מחליטים לכרות את ראש הפסל המיוחד שבנו עבורו. לאחר המעשה, הם עדים לחבורה של שודדים שתוקפים זוג. בריט וקייטו נחלצים לעזרתם, אך המשטרה רודפת אחריהם. קייטו, שהגיע משכונה מסוכנת משנחאי מביס את הפושעים ומצליח להתחמק מהמשטרה.

בריט שנלהב מהאירוע, משכנע את קייטו שהם יתחפשו לפושעים במטרה להסתנן לארגוני הפשע בלוס אנג'לס, להרוס אותם ולחסל את העומד בראשם, בנימין צ'אדנובסקי (כריסטוף ואלץ). בריט מחליט לנצל את בעלותו על העיתון של אביו ולפרסם את עצמו כפושע חדש שנקרא "הצרעה הירוקה" כדי למשוך את תשומת לבו של צ'אדנובסקי. אך צ'אדנובסקי מצליח להפיל אותם במלכודת וכמעט לגרום להריגתם במארב של שלוש משאיות שכמעט קוברות אותם חיים, הם ניצלים רק בזכות מנגנון הטילים שקייטו הרכיב על מכוניתם. במהלך ארוחת ערב עם התובע הכללי של לוס אנג'לס מגלה בריט שאביו שיתף איתו פעולה ולא דיווח בעיתון שלו על אירועי הפשע בעיר, על מנת שהתובע יצליח להמשיך ולהיבחר שוב לתפקידו, אך כאשר שיתוף הפעולה של התובע הכללי עם צ'אדונובסקי יצא מכלל שליטה, אביו של בריט דיווח על כך במאמר מערכת נבחר ובעקבות זאת מסתבר שנרצח ולא באמת נהרג מעקיצת דבורה.

קייטו ובריט מתחילים לריב בעקבות מריבה על מזכירתו של בריט, לורן (קמרון דיאז), שהיא קרימינולגית בהכשרתה ועקב האגו הגדול של בריט שלוקח קרדיט על המעשים של הצרעה הירוקה בעוד רוב העבודה והצלחתם הייתה בעקבות כישורו של קייטו. לבסוף הם מצליחים, בעזרת לורן, לחסל אותו את צ'אדונובסקי שפורץ למערכת העיתון יחד עם התובע הכללי על מנת לסכל הדלפה של בריט לתקשורת על שיתוף הפעולה ביניהם.

==צוות שחקנים==
* סת' רוגן – בריט ריד
* ג'יי צ'ו – קייטו
* כריסטוף ואלץ – בנימין צ'אדנובסקי
* קמרון דיאז – לורן קייס
* טום וילקינסון – ג'יימס ריד
* אדוארד ג'יימס אולמוס – מייק אקספורד
* אדוארד פרלונג – טופר
* ליאו טיפטון (אנלי טיפטון) – אנה ליי
* דייוויד הרבור – פרנק סקאנלון
* ג'יימס פרנקו – דני קלייר

==ביקורות והכנסות==
הסרט זכה לביקורות מעורבות ממבקרי הקולנוע. אתר Rotten Tomatoes המרכז ביקורות קולנוע העניק לסרט דירוג של 46%. חלק מהמבקרים טענו שהוא מאכזב. למרות זאת, חלק מהמבקרים טענו שהסרט מצחיק ומלא הומור.

הסרט הכניס ביום הראשון לצאתו לאקרנים כ-11.1 מיליון דולר. בסוף השבוע הראשון לצאתו בהפצה כללית הסרט הכניס כ-33.5 מיליון דולר. נכון ל-6 במרס 2011 הסרט הכניס כ-97,037,591 מיליון דולר בארצות הברית וכ-128,400,000 מיליון דולר בחוץ לארץ.

==קישורים חיצוניים==
* 

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:סרטי 2011
קטגוריה:סרטי תלת-ממד
קטגוריה:סרטי פעולה אמריקאיים
קטגוריה:סרטי קומדיית פשע
קטגוריה:סרטי קומדיה
קטגוריה:סרטי קולומביה
אורה איל

אוֹרה אַיָּל (16 במרץ 1946 – 26 בפברואר 2011) הייתה סופרת ומאיירת ישראלית, שהתפרסמה בעיקר בזכות איוריה לספרי ילדים מוכרים.

==ביוגרפיה==
אורה איל נולדה בשנת 1946 בירושלים למשפחת מצאצאי יצחק ליפקין, מבוני שכונות ירושלים. לאחר סיום לימודיה בגימנסיה העברית רחביה למדה בבית הספר לאמנות "בצלאל", אולם לא סיימה שם את לימודיה. למדה לתואר ראשון במתמטיקה ועסקה בפיתוח ספרי לימוד למתמטיקה במט"ח.

הספר הראשון שאיירה הוא "מעשה בחמישה בלונים" מאת מרים רות, שיצא לאור בשנת 1974. לאחר מכן איירה יותר מ-70 ספרי ילדים, בהם הספרים "הבית של יעל" ו"תירס חם" מאת מרים רות, "מר זוטא ועץ התפוחים" מאת אורית רז וסדרת "סיפורי איתמר" מאת דויד גרוסמן. על איוריה בספרו של גרוסמן "השפה המיוחדת של אורי" זכתה בשנת 1990 בעיטור כריסטיאן אנדרסן לספרות ילדים ונוער.

איל פרסמה גם ספרים שאותם כתבה וגם איירה, בהם "לילה חשוך אחד", "בוקר בהיר אחד", ו"אוגבו". על תהליך יצירת ספריהּ סיפרה: "בדרך כלל הסיפור ישנו לי בראש. אני מכינה את הציורים ורק אז כותבת את כל הטקסט באופן סופי."

בשנותיה האחרונות עסקה בעריכה ובתרגום ספרים, בהם "הגבינה והתולעים" ו"אבא לא רוצה לישון", ומבחר מספרי סופר הילדים האיטלקי ג'אני רודרי כ"איש הגשם", "ליסה בארץ האגדות", ו"סיפורי טלפון".

בשנת 1994 זכתה בפרס בן-יצחק על איור הספר "חמש מכשפות הלכו לטייל" מאת רונית חכם.

אורה איל נפטרה ב-2011, בגיל 64, מפרקינסון, בה אובחנה כחולה כעשר שנים קודם. היא השאירה בן אחד מנישואיה הראשונים, וכן בן זוג איתו חייתה בעשרים שנותיה האחרונות בביתם בשכונת בקעה שבירושלים.

==ספרים שכתבה ואיירה==
*בוקר בא , הוצאת קרן אור, 1975
* אוגבו , ספרית פועלים, 1977, הוצאת אגם, 2021
* הצב של אורן , נכתב על ידי מירה מאיר), 1977
* בוקר בהיר אחד , ספרית פועלים, 1985
* המלחמה האדירה , ספרית פועלים, 1986
* ילדה לבדה, , הוצאת כתר, 1992
* לילה חשוך אחד , ספרית פועלים, 1988
* סבתא של חנה בננה בשלה דיסה , הוצאת איילות, 1996

==קישורים חיצוניים==
* 
* [https://www.kibutz-poalim.co.il/page_58623 בוקר בהיר אחת, כתבה ואיירה אורה איל], ספריית פועלים
* [https://www.kibutz-poalim.co.il/page_54475 לילה חשוך אחד, כתבה ואיירה אורה איל], ספריית פועלים
* 
* 
* 
* 
* 
* 
* 
* 
* 

==הערות שוליים==

קטגוריה:מתרגמות ישראליות
קטגוריה:מתרגמים ישראלים
קטגוריה:מתרגמות לעברית
קטגוריה:מתרגמים לעברית
קטגוריה:מתרגמים מאיטלקית לעברית
קטגוריה:סופרות ישראליות
קטגוריה:סופרים ישראלים
קטגוריה:זוכי פרס בן-יצחק
קטגוריה:זוכות עיטור אנדרסן
קטגוריה:זוכי עיטור אנדרסן
קטגוריה:משפחת ליפקין (פעלז)
קטגוריה:בקעה: אישים
קטגוריה:בוגרות גימנסיה רחביה
קטגוריה:בוגרי גימנסיה רחביה
קטגוריה:מאיירות ישראליות
קטגוריה:מאיירים ישראלים
קטגוריה:ישראליות שנולדו ב-1946
קטגוריה:ישראלים שנולדו ב-1946
קטגוריה:ישראליות שנפטרו ב-2011
קטגוריה:ישראלים שנפטרו ב-2011
שמונה אלביסים

שמונה אלביסים (באנגלית: Eight Elvises) הוא הדפס רשת משנת 1963 שיצר צייר הפופ ארט האמריקאי אנדי וורהול. היצירה היא דיוקן של הזמר האמריקאי אלביס פרסלי, שבה מוצגת תמונתו של הזמר בשחור-לבן כשהיא משוכפלת שמונה פעמים, על בד בצבע כסף. אלביס מחזיק בידו אקדח המופנה לעבר הצופה. הדמות מודפסת פעם אחר פעם, אחת לצד השנייה, בחפיפה חלקית, כאשר המרווח בין הדמויות הולך ומצטמצם משמאל לימין, וככל שמתקרבים לצידה הימני של היצירה החפיפה גדלה, כשבימין היצירה הדמויות חופפות זו לזו.

ב-26 בנובמבר 2009 דיווח עיתון האקונומיסט כי היצירה נמכרה על ידי האספן האיטלקי אניבאלה ברלינגיירי (Annibale Berlingieri) לאספן פרטי לא ידוע, עבור סכום של 100 מיליון דולר, ובכך היא אחת היצירות היקרות ביותר שנמכרו אי פעם.

==קישורים חיצוניים==
* [http://www.economist.com/specialreports/displaystory.cfm?story_id=14941229&source=login_payBarrier השיאים והנפילות של אמן הפופ], האקונומיסט, 26 בנובמבר 2009

קטגוריה:אנדי וורהול
קטגוריה:אלביס פרסלי
קטגוריה:פופ ארט
קטגוריה:דיוקנאות גברים
קטגוריה:יצירות אמנות מודרניסטיות
קטגוריה:הדפסי רשת
קטגוריה:תיאורים תרבותיים של אלביס פרסלי
גולו מאן

גולו מאן (בגרמנית: Golo Mann; 27 במרץ 1909 – 7 באפריל 1994, נולד בשם אנגלוס גוטפריד גולו מאן), היה היסטוריון, מסאי (כותב מסות) וסופר גרמני-אמריקאי, ממוצא יהודי, אשר פעל והשפיע במחצית השנייה של המאה ה-20. חתן פרס גתה לשנת 1985.

== קורות חיים ==
גולו מאן היה בנם השלישי של הסופר זוכה פרס נובל לספרות תומאס מאן ושל קטיה מאן, יהודייה שהתנצרה, אחיינו של היינריך מאן ואחיהם של קלאוס מאן ואריקה מאן. בין ספריו החשובים נמנים הביוגרפיה עצומת הממדים אודות חיי אלברכט פון ולנשטיין וכן הספר "ההיסטוריה הגרמנית במאה ה-19 וה-20" שזכה לתפוצה חסרת תקדים באירופה.

לגולו מאן היה הסבר אלטרנטיבי לתיאוריה של חנה ארדנט אודות "הבנאליות של הרוע".<ref></ref> מאמרו "אייכמן המעוות" (Der verdrehte Eichmann) שהתפרסם בעיתון "די צייט" ב-1964 מקדיש חלק נכבד לתגובתה של ארנדט לניתוח ההתנגדות הגרמנית לנאציזם. מאן כתב "התיאורים שלך של ההתנגדות הגרמנית מכילים את ההשמצות המקוממות ביותר שהופצו אי פעם על תנועה זו. זוהי אי-אמת שגרדלר, מולטקה, לבר ואחרים מיהרו להציל את המדינה הגרמנית רק לנוכח התבוסה הצפויה ולא פעלו מסיבות מוסריות." <ref></ref>

==קישורים חיצוניים==

* 
* 
*גונטר גאוס, [https://youtu.be/otqooqgPj2Q ראיון עם גולו מאן]. (גרמנית עם כתוביות לאנגלית)
*[https://www.faz.net/aktuell/feuilleton/geisteswissenschaften/pruefung-einer-freundschaft-1385364.html Prüfung einer Freundschaft] בעיתון הפרנקפוטר אלגמיינה. 5 בדצמבר 2006.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:היסטוריונים גרמנים
קטגוריה:היסטוריונים יהודים גרמנים
קטגוריה:סופרים יהודים גרמנים
קטגוריה:זוכי מלגת גוגנהיים
קטגוריה:זוכי פרס ביכנר
גולו
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:היסטוריונים יהודים אמריקאים
קטגוריה:סופרים יהודים אמריקאים
קטגוריה:אמריקאים שנולדו ב-1909
קטגוריה:גרמנים שנולדו ב-1909
קטגוריה:אמריקאים שנפטרו ב-1994
קטגוריה:גרמנים שנפטרו ב-1994
קטגוריה:זוכי פרס גתה
ניל דיימונד

ניל לזלי דיימונד (באנגלית: Neil Leslie Diamond; נולד ב-24 בינואר 1941) הוא זמר-יוצר יהודי-אמריקאי בן לעקיבא דיימונד ורוז לבית רפפורט. עד כה הוציא דיימונד 31 אלבומי אולפן ושבעה אלבומי הופעה שנמכרו ברחבי העולם במעל ל-125 מיליון עותקים. ב-2011 הוא הוכנס להיכל התהילה של הרוק אנד רול.

==מחזמר ביוגרפי==
בקיץ 2022 יעלה על במות ברודוויי המחזמר "A Beautiful Noise"', כשם אלבומו העשירי של דיימונד, וימחיז את חייו ושיריו. הצגות הרצה טרום-בכורה לקהל מצומצם יתקיימו במשך ארבעה שבועות, מ-21 ביוני עד 17 ביולי 2022, בתיאטרון "אמרסון קולוניאל" בבוסטון, מסצ'וסטס.

==קישורים חיצוניים==

* 

* 

==הערות שוליים==

קטגוריה:ניו יורק: אישים
קטגוריה:אמני קולומביה רקורדס
קטגוריה:אמני קפיטול רקורדס
קטגוריה:זמרים יהודים אמריקאים
קטגוריה:מלחינים יהודים אמריקאים
קטגוריה:פזמונאים אמריקאים
קטגוריה:זמרי פופ אמריקאים
קטגוריה:פזמונאים יהודים
קטגוריה:זמרי פופ יהודים
קטגוריה:מוזיקאי רוק
קטגוריה:יהודים זוכי פרס גראמי
קטגוריה:זוכי פרס גלובוס הזהב - הפסקול המקורי הטוב
קטגוריה:זוכי פרס מרכז קנדי
קטגוריה:זוכי פרס פטל הזהב: שחקנים
קטגוריה:חברי היכל התהילה של הרוק אנד רול
קטגוריה:אישים שהונצחו בשדרת הכוכבים של הוליווד: מוזיקה
קטגוריה:אמריקאים שנולדו ב-1941
דיוקן עצמי בצבעי הסוואה

דיוקן עצמי בצבעי הסוואה, או, בשמו הרשמי דיוקן עצמי (באנגלית: Self-Portrait) הם שני הדפסי רשת משנת 1986 של אמן הפופ ארט האמריקני אנדי וורהול.

היצירה מציגה דיוקן עצמי של האמן, כאשר פניו צבועות בצבעי הסוואה צבאיים, על רקע שחור. ביצירה מוצג רק פרצופו של האמן, וגופו אינו נראה.

וורהול צייר את הדיוקן מספר חודשים לפני פטירתו בפברואר 1987.
הוא השתמש בתצלום פולארויד שלו, לצורך יצירת ההדפס. וורהול יצר גרסה נוספת של היצירה, המוצגת במוזיאון פילדלפיה לאמנות בפילדלפיה שבמדינת פנסילבניה, כאשר בגרסה זו הדיוקן העצמי צבוע בורוד ומג'נטה - צבעים שונים מצבעי ההסוואה הצבאיים שבדיוקן הראשון.

==קישורים חיצוניים==
* [http://www.metmuseum.org/works_of_art/collection_database/modern_art/self_portrait/objectView.aspx?&OID=210005165&collID=21&vw=0 תיאור רשמי] באתר מוזיאון המטרופוליטן לאמנות
*[http://www.philamuseum.org/collections/permanent/87487.html?mulR=9667 תיאור רשמי] באתר מוזיאון פילדלפיה לאמנות

קטגוריה:אנדי וורהול
קטגוריה:דיוקנאות עצמיים
קטגוריה:הדפסי רשת
קטגוריה:פופ ארט
קטגוריה:ציורים משנות ה-1980
המשימה X

המשימה X הוא סרט קולנוע ישראלי משנת 2011, בבימויים של פרוספר מלכה ואור ישר, ובכיכובם של שרון רג'יניאנו, דני שטג, יובל עובדיה ורפי טיילור.

הסרט ערך סבב פסטיבלים מוצלח בין השנים 2011-2012 עם 3 זכיות בינלאומיות וכניסה לפסטיבלים רבים ותחרויות סרטי אינדי, בעיקר בארצות הברית. בישראל הסרט הוקרן עד כה בכמה הקרנות טרום בכורה קטנות, ובהקרנת בכורה בסינמטק תל אביב בפסח 2012.

==עלילה==
הסרט מספר על אדם-נטול-זהות (יובל עובדיה) שנשלח למשימה מסתורית ונתפס כשהוא מנסה לחדור למתקן ארכיון שמור של המוסד. לפני שהדבר ידלוף החוצה, מתמנה אחד מסוכני המוסד הבכירים (שרון רג'יניאנו) לגלות את זהותו של האיש ואת זהות שולחיו.

בחייו הפרטיים נמצא החוקר בעיצומו של משבר אישי, כאשר הוא נתון בהליכי גירושין מתקדמים ומורכבים בהם הוא עומד לאבד את הזכות לראות את ילדיו, ובנוסף אביו נפטר ומשאיר לו צוואה לא ברורה.

הנחקר טוען שהוא נשלח על ידי מלאכים מעולם רוחני העוקבים אחרי כל פעולה שלו ושולחים לו מסרים בכל רגע. החוקר שכבר התעסק עם טיפוסים מסוגים שונים, לא מאמין לשום מילה של הנחקר ומנסה בכל האמצעים העומדים לרשותו להוציא ממנו את האמת - מי הוא, מה מטרתו וכיצד חדר למתקן המוסד. אלא שהחוקר מזדעזע לשמוע מהנחקר מידע אינטימי על חייו שלו, הסברים מה הוא צריך לעשות ומה פשר דברים שקרו לו בעבר. בסופו של דבר מחליט החוקר להסתכן ולהבריח את האדם-נטול-הזהות אל מחוץ למתקן הכליאה ורק אז נודע לו על המשימה לשמה הוא נשלח לעולם.

הסרט מכיל קטעי אקשן מיוחדים של קרבות קונג פו בכוריאוגרפיה שהכין במיוחד לסרט אמן הקונג פו אלוף העולם לשעבר אלי איבגי, שהשתתף גם בצילומים כדמות שחורה ומסתורית התוקפת את הגיבור ברחבי המיתקן.

==פרסים ופסטיבלים==
* פרס הגולדן רמי, פסטיבל הסרטים הבינלאומי ה-44 של יוסטון (2011)
* סרט המתח/דרמה הטוב ביותר, פסטיבל הסרטים בפילדלפיה (2011)
* פרס דיאמונד בתחרות קליפורניה לסרטים (2012)
* הפסטיבל הבינלאומי של ניו ג'רזי (2011)
* הפסטיבל הבינלאומי של בילוייט (2012)
* הפסטיבל הבינלאומי לטריילרים - לוס אנג'לס (2011)
* הפסטיבל הבינלאומי של מונקו (2012)
* מועמד בקטגוריית אפקטים מיוחדים ואפטר אפקט בתחרות מאבריק - לוס אנגלס (2011)

כאמור הסרט הוצג בפסטיבלים בחו"ל, אך לא התקבל לפסטיבל ירושלים ופסטיבל חיפה. על כך אמר יובל עובדיה בריאיון ל"ערוץ אורות": "יש בארץ, לפחות בקודקודים של אנשי התקשורת, פחד מיהדות. אתה יכול לעשות סרט על ערבים, על הומואים - סבבה, אבל במדינה יהודית (הסרט לא יוקרן בצורה מסחרית)...זאת אומרת שיכול להיות מצב הגיוני ואפשרי ביותר שהסרט יוקרן בהוליווד, ובארץ לא".

== קישורים חיצוניים ==

* 
* [https://web.archive.org/web/20110115082515/http://www.hamesimax.com/ אתר הסרט]
* 
* 
* 
* 
* 

קטגוריה:סרטי 2011
קטגוריה:סרטי דרמה ישראליים
קטגוריה:סרטי יהדות
קטגוריה:סרטים ישראליים משנת 2011
אהבה (פסל)

הפסל בעיר [[ניו יורק]]
הפסל בגן הפסלים של [[מוזיאון ישראל.]]
[[בול אמריקאי המבוסס על הפסל]]
אהבה (באנגלית: LOVE) הוא פסל מעשה ידי אמן הפופ ארט האמריקני רוברט אינדיאנה. הפסל מורכב מארבע אותיות בשפה האנגלית המרכיבות יחד את המילה "LOVE" - "אהבה" באנגלית. האותיות "L" מצויה בחלקו השמאלי העליון של הפסל והאות "O" מצויה בחלקו הימני של הפסל (כאשר האות O מוטה על צידה), והאותיות "V" ו-"E" בחלקו התחתון של הפסל, כאשר האות "V" ממוקמת מתחת לאות "L", והאות "E" מתחת לאות "O". הפסל המקורי עשוי פלדה וממוקם כיום במוזיאון אינדיאנה לאמנות, והעתקים רבים שלו מצויים באתרים רבים ברחבי העולם.

בגרסה העברית של הפסל, הממוקמת בגן הפסלים של מוזיאון ישראל בירושלים, האותיות "א" ו-"ה" מצויות בחלקו העליון של הפסל (כאשר האות "א" מימין והאות "ה" משמאל, כשהיא אינה מוטה), ומתחת לאות "א" מצויה האות "ב" ומתחת לאות "ה" מצויה אות "ה" נוספת, ועוצבו בגופן ״הצבי״.

עיצוב זה של האותיות הוכן לראשונה בשנת 1964 כעיצוב כרטיס ברכה עבור המוזיאון לאמנות מודרנית (המומה) שבניו יורק, והפסל הראשון בעיצוב זה הוצג בעיר ניו יורק בשנת 1970. הפסל הועבר למוזיאון אינדיאנפוליס לאמנות בשנת 1975.

גרסאות נוספות של הפסל קיימות בסינית, איטלקית וספרדית. כמו כן, היווה השראה ביצירת הלוגו I Love New York.

==גרסאות הפסל==
העתקים של הפסל מצויים באתרים רבים בארצות הברית:
* בשדרה השישית של רובע מנהטן בעיר ניו יורק;
* בקמפוס ברוקלין של מכון פראט בניו יורק;
* בסקוסטדייל, אריזונה;
* בפארק האהבה שבפילדלפיה, בפנסילבניה;
* במוזיאון ניו אורלינז לאמנות;
* בחוף דלריי שבפלורידה;
* במכללת מידלברי שבורמונט;
* בקמפוס אוניברסיטת פנסילבניה בפילדלפיה;
* במוזיאון לאמנות של אוניברסיטת בריגהאם יאנג שביוטה;
* במכללת אורסינוס שבפנסילבניה;
* באתר הנופש רד רוק שבלאס וגאס, נבדה;
* באוניברסיטה המדינתית של ויצ'יטה, בקנזס;
* במוזיאון פרנסוורת' שבמיין.

מחוץ לארצות הברית ממוקם הפסל בגרסתו האנגלית במספר מקומות:
* בשינג'וקו, בטוקיו בירת יפן;
* בבניין טאיפיי 101 בטאיפיי שבטאיוואן;
* בדרך אורצ'ד בסינגפור;
* בכיכר דל סאגראדו קוראזון, בילבאו, ספרד;
* ברחוב וירג'יניה המערבית, בוונקובר, קנדה;
* בהונג קונג; ליסבון;
* בישקק שבקירגיזסטן;
גרסה בשפה העברית ממוקמת במוזיאון ישראל שבירושלים.

גרסה בשפה האיטלקית ("AMOR") ממוקמת בגלריית ויטוריו עמנואלה השני במילאנו שבאיטליה.

ברוסית - מופיע בפארק גורקי (מוסקבה), עם האותיות "горько" (פירוש מילולי "מר", קריאה נפוצה בחתונות בעולם דובר הרוסית)



==קישורים חיצוניים==

* [http://www.imamuseum.org/collections/artwork/love-indiana-robert תיאור הפסל] באתר מוזיאון אינדיאנה לאמנות

==הערות שוליים==

קטגוריה:פופ ארט
קטגוריה:פסלים (יצירות)
עשנן יהודה

עַשְׁנַן יְהוּדָה (שם מדעי: Fumaria judaica) הוא מין צמח עשבוני חד שנתי בסוג עשננים ממשפחת העשנניים, השייכת לסדרת הנוריתאים. עשנן יהודה הוא צמח בתה ים תיכוני, ותפוצתו משתרעת כמעט על כל פני ישראל. בחרמון, בגולן, בגליל, בעמק יזרעאל ובגלבוע, בכרמל, ברמות מנשה והשרון, במישור החוף וגוש דן, בהרי ירושלים והשפלה, בשומרון ובנגב הצפוני.
גבעול של עשנן יהודה עם פירות
גובה הצמח נע בין 30 ל-100 ס"מ, ולעיתים הוא מטפס על צמחים שכנים בעזרת קנוקנות. עשנן יהודה פורח בחודשים ינואר עד אפריל. עלי הכותרת בצבע לבן לילך (סגול בהיר) ובקצה כתם בצבע ארגמן. הגבעול מרובע ורך, עלי הצמח מסורגים (עלה אחד בכל מפרק), כל עלה גזור לאונות פעמיים או יותר, ושפתו משוננת. לצמח זרעים ופירות אחידים. צורת הפרי ככדור קטן בקוטר 2–3 מ"מ, הנישא בודד וזקוף על עוקץ קצר.

שמו של הצמח ניתן לו במאה ה-19 על ידי הבוטנאי פייר אדמון בואסייה, אך בניגוד למשתמע משמו, אין הוא נפוץ לא בירושלים ולא בהרי הודה. בירושלים מצויים: עשנן מטפס, מטפס חשוף (חסר עלי גביע לחלוטין), מטפס צפוף ועשנן קטן.

הסוג עשנן כולל 53 מינים, מתוכם 11 מינים חד-שנתיים בארץ ישראל מלבד אלא שבירושלים: עשנן גדול, עשנן גיירדו, עשנן הגליל, עשנן החפים, עשנן יהודה, עשנן קראליק ועשנן רפואי.

==קישורים חיצוניים==

קטגוריה:צמחים שתוארו ב-1849
קטגוריה:טקסונים שתוארו בידי פייר אדמון בואסייה
קטגוריה:ארץ ישראל: נוריתאים
קטגוריה:פרחים בצבע ארגמן בארץ ישראל
קטגוריה:עשנניים
קטגוריה:ארץ ישראל: צמחים מטפסים
חיים כצמן (שחקן כדוריד)

250px
חיים כצמן (1940 – 2008) היה שחקן כדוריד בנבחרת ישראל, קצין בחיל האוויר<nowiki/>ס בדרגת סגן-אלוף, בעליה של סוכנות הביטוח גרניט, מהגדולות בארץ.

== קורות חיים ==

חיים כצמן גדל ברמת גן והחל לשחק כדור-יד בגיל 11. מהר מאוד הפך כצמן לאחד משחקני הכדור-יד המובילים בזמנו והוביל את קבוצתו מכבי רמת גן לאליפות וגביע. בהמשך שיחק כצמן גם בקבוצת מכבי צפון והפועל הרצליה עימה זכה באליפות בשנת 1972. בשנת 1959 הוכלל בנבחרת של מכבי ישראל במכביה זוטא בדנמרק.
 
חיים כצמן שיחק בנבחרת ישראל בשנות ה-60 והשתתף באליפות העולם שנערכה בשנת 1963 בשווייץ- שם הבקיע שערים רבים. 
הוא נודע בזריקת הכדור החזקה שלו באמצעותה הבקיע שערים רבים ממרחק רב.

באותן השנים הגיעה הנבחרת למשחקים באירופה באמצעות אנייה. השחקנים, וביניהם כצמן, נאלצו לעזוב לשם כך את משפחותיהם לתקופות ארוכות. 
בתקופה זו היה הענף חובבני והשחקנים לא זכו לכל תמורה כספית עבור השקעתם בזמן והיעדרות מעבודה. מה שהניע אותם היה אהבתם למשחק הכדור יד והגאווה שבייצוג המדינה.

חיים כצמן היה שחקן בולט וכובש שערים מצטיין. בין משחקיו הבולטים ניתן למצוא את המשחק בין אוסטריה לישראל בשנת 1963 במסגרת אליפות העולם, כאשר שיחק כמקשר השמאלי והתבלט ככוכב ההתקפה וכבש לא פחות מ-5 שערים. כמו כן, שיחק כצמן במשחק אליפות העולם הראשון ב-1963 בו השתתפה נבחרת ישראל מול גרמניה המזרחית. 

בשנת 1964, הוביל כצמן את ישראל לניצחון 13:11 על נבחרת יפן, לאחר הפסד הנבחרת הישראלית במשחק מוקדם 17:14, (ממנו נעדר כצמן עקב פציעה).

כצמן נפטר בשנת 2008 בגיל 68 מסרטן והותיר אחריו שלושה ילדים ותשעה נכדים.

לזכרו של כצמן מתקיים טורניר טניס שנתי לנוער, נושא פרסים כספיים, במועדון בני הרצליה בהרצליה.

==הערות שוליים==
 

קטגוריה:רמת גן: ספורטאים
קטגוריה:שחקני כדוריד ישראלים
קטגוריה:סגני-אלופים בצה"ל
קטגוריה:ישראלים שנולדו ב-1940
קטגוריה:ישראלים שנפטרו ב-2008
מארק רולסטון

מארק רולסטון (באנגלית: Mark Rolston; נולד ב-7 בדצמבר 1956) הוא שחקן אמריקאי. רולסטון שיחק בסרטים "שובו של הנוסע השמיני", "לגנוב את השמיים, "חומות של תקווה", "השתולים", "שעת שיא" ו"נשק קטלני 2". התפרסם גם בשני סרטים מסדרת סרטי "המסור".

==ביוגרפיה==
רולסטון נולד בבולטימור לאוולין ולתומאס ג'ורג' רולסטון.
למד משחק באירופה, לרבות בלונדון וקיבל את התפקיד הראשון שלו בארצות הברית במחזה "ריצ'רד השלישי".
את הופעת הבכורה שלו בתור שחקן קולנוע ערך במותחן האימה המצמרר של ג'יימס קמרון "שובו של הנוסע השמיני" בתור הטוראי מארק דרייק מיחידת העילית הנשלחת אל המושבה במטרה להשמיד את צאצאי היצור מהסרט הראשון.
התקבל לאחר מכן לסרטים "נשק קטלני 2" בתור האנס מאנשיו של מבריח הסמים הדרום אפריקאי אריאן ראד ו"רובוקופ 2".

בשנת 1994 שיחק בסרט הדרמה של פרנק דרבונט "חומות של תקווה", שנחשב כיום לאחד מהסרטים הטובים בכל הזמנים, בתפקיד האסיר בוגס דאימונד, אנס אשר מנהיג את כנופיית הכלא "האחיות" ונוהג להטריד מינית את דמות האסיר הראשי אנדי דופריין (טים רובינס). 

לקראת סוף שנות ה-90 התפרסם רולסטון בסרטי האקשן המצליחים "אירייזר" בתור המתנקש ג. סקאר שנשלח לחסל את המדענית ד"ר לי קולן (ונסה ויליאמס) ו"שעת שיא" בתור סוכן האף.בי.איי וורן ראס.

בשנת 2006 הופיע בסרטו של מרטין סקורסזה "השתולים" וגילם את אחד טימותי דלהאנט, אחד מחייליו של בוס המאפיה האירית בבוסטון פרנק קוסטלו (ג'ק ניקולסון).
שיחק בסרטי האימה "המסור 5" ו"המסור 6" בדמותו של דן אריקסון סוכן האפ. בי. איי האחראי על חקירת תיקי הרצח הסדרתיים של "ג'יגסו". 

בשנת 2008 שיחק בסרט האימה "Asylum", בכיכובה של שרה רומר. 

בשנת 2015 גילם את המפיק המוזיקלי קלייב דייוויס בסרט הטלוויזיה הביוגרפי "ויטני" של רשת Lifetime שביימה אנג'לה באסט וכיכבה יאיא דה קוסטה בתור ויטני יוסטון.

== חיים אישיים ==
רולסטון נשוי לג'ורג'יה, בתו של נגן הג'אז הלטיני צ'יצ'ו או'פריל, לזוג שלושה ילדים.

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:מדבבים אמריקאים
קטגוריה:אמריקאים שנולדו ב-1956
מוסטפא עבד אל-ג'ליל

מוסטפא מוחמד עבד אל-ג'ליל (ערבית: مصطفى عبد الجليل; נולד ב-1952) הוא פוליטיקאי לובי, שכיהן כשר המשפטים תחת משטרו של הקולונל מועמר קדאפי (ובאופן לא רשמי גם כמזכיר "הוועדה הכללית של העם", שתפקדה כמעין ממשלה של לוב), אך התפטר עקב ההתקוממות שפרצה במדינה, והיה מבין שורה של פוליטיקאים, אנשי ממשל ודיפלומטים שהתפטרו עקב כך. במהלך ההפגנות בלוב בלט בתקשורת כמי שעמד כנגד הפרות זכויות אדם שונות במדינה. לאחר התפטרותו והצטרפותו למהפכה, עומד אל-ג'ליל בראש הממשלה הזמנית שהוקמה בעיר בנגאזי, אשר נשלטה בידי גורמי האופוזיציה לקדאפי, כמו אזור קירנאיקה (מזרח לוב), לעומת הבירה טריפולי ורוב מערב המדינה שעדיין נשלט באותה עת על ידי קדאפי.

==ראו גם==
*מועצת המעבר הלאומית
*מלחמת האזרחים בלוב (2011)
*מחמוד ג'יבריל

==קישורים חיצוניים==

* 

קטגוריה:פוליטיקאים לובים
קטגוריה:מלחמת האזרחים הראשונה בלוב: אישים
קטגוריה:לובים שנולדו ב-1952
שווייה

שֲוִויֵּיה או מחשוש (מערבית: محشوش) הוא מאכל תימני ודרום מערב סעודי מסורתי. הוא אחד ממאכלי העדה התימנית.

== המאכל ==
זהו תבשיל של צלי בשר שהיה נאכל בשבת ובחגים בעיקר בפסח, במהלך הג'עלה. לרוב הוא מוגש קר. נהגו לשתות לצד השווייה שתייה חריפה, כגון ערק. השתייה הייתה מקלה על בליעתו ועיכולו של התבשיל.

יש שמכינים את השווייה שווייה עשויה קוביות בשר מבושלות ומטוגנות עם בצל ותבלינים.

== קישורים חיצוניים ==
* [http://www.mako.co.il/food-recipes/recipes_column-meat/Recipe-f02302992c89c11004.htm מתכון לשווייה]

קטגוריה:המטבח הערבי
קטגוריה:המטבח התימני
קטגוריה:המטבח הסעודי
קטגוריה:מאכלי בשר
רב יוסף בר אמי

רב יוסף בר אמי היה אמורא בדור החמישי לאמוראי בבל.

רב יוסף בר אמי מוזכר בתלמוד שתי פעמים בלבד, באחת מהם הוא מציג סתירה בין שתי מימרות שאמר רבא, ומכאן מסיק בעל הערכי תנאים ואמוראים כי היה אמורא מהדורות האחרונים. לפי השערתו, ייתכן שהיה אחיו של רב פינחס בר אמי, ואם כן היו בימי רב אשי.

==קישורים חיצוניים==

* 
* 

==הערות שוליים==

קטגוריה:הדור החמישי לאמוראי בבל
רב יוסף בריה דרבא

רב יוסף בריה דרבא היה אמורא ידוע בדור השביעי לאמוראי בבל, בנו של רבא, ראש ישיבת פומבדיתא.

על רבותיו נמנו רב יוסף אצלו למד במשך שש שנים. מסופר, שכאשר התארס עם בת זוגו, סוכם בין הצדדים כי ילך ללמוד מיד אחר האירוסין בבית רב יוסף שש שנים. לאחר שלוש שנים החליט לחזור לעירו בערב יום הכיפורים, כדי לראות את אשתו (האירוסין הוא כינוי לקידושין שנערכו בנפרד מהנישואין), אך אביו רבא, יצא מולו בכלי זין, כיוצא למלחמה, והביע את תרעומתו הרבה על מעשה זה, שמראה כי אינו שקוע דיו בלימוד התורה, עד שזכר מאשתו. המריבה נמשכה, עד ששניהם לא הספיקו לאכול את הסעודה המפסקת לפני יום הכיפורים.

אביו היה מסייעו להבין שמועות קשות להבנה של רב יוסף. כך למשל הוא שאל את רב יוסף האם ההלכה כרבי יהודה הנשיא שחזקה נקבעת בשתי פעמים, או כרבן שמעון בן גמליאל שחזקה נקבעת בשלוש פעמים, רב יוסף השיב לו על שניהם בחיוב. רב יוסף בריה דרבא שלא הבין את התשובה הסותרת לכאורה, פנה לאביו שהסביר לו כי ההלכה כרבן שמעון בן גמליאל בדיני שור המועד ובווסתות, ואילו כרבי יהודה הנשיא בדיני אשה קטלנית.

לשאלותיו של רב יוסף, הוא סיפר מהנהגותיו של אביו, כמו למשל שלא היה הולך אפילו פסיעה בלי ציצית, גם אם נקרעה לו באמצע הליכתו במדריגות.

הוא סייע לאביו בפסיקות מסובכות, כך למשל עזר לאביו בבדיקה טכנית קשה בהלכות טרפות

==הערות שוליים==

קטגוריה:הדור השביעי לאמוראי בבל
קטגוריה:משפחת רב יוסף בר חמא
קטגוריה:תלמידי רב יוסף
קטגוריה:תלמידי רבא
סקאימארק איירליינס

בואינג 767 בשירות סקאימארק בנמל התעופה טוקיו האנדה
סקאימארק איירליינס (ביפנית: スカイマーク, באנגלית: Skymark Airlines) היא חברה לטיסות חסך יפנית, המפעילה טיסות פנימיות ביפן, וטיסות שכר לגואם וסיאול.

== תולדות החברה ==
חברת התעופה נוסדה ב-12 בנובמבר 1996, לאחר שהונהגה ביפן מדיניות שמים פתוחים, והיא החלה לפעול ב-19 בספטמבר 1998.

בעלי המניות העיקריים הם "Shinichi Nishikubo" (35.47%), ו-"H.I.S" (27.62%). לחברה 1516 עובדים.

==צי המטוסים==
צי המטוסים של החברה נכון ליוני 2020:

{| class="toccolours" border="1" cellpadding="3" style="border-collapse:collapse;text-align:center "
|- style="color:white;background:#1d3d73;"
! rowspan="2" style="width:150px;" | כלי טיס
! rowspan="2" style="width:50px;" | בצי
! rowspan="2" style="width:50px;" | בהזמנה
! colspan="2" class="unsortable" | נוסעים
! rowspan="2" style="width:190px;" | הערות
|- style="color:white;background:#1d3d73;"
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|בואינג 737-800
|29
|—
|177
|177
|
|-
!סה"כ
!29
!—
!colspan=3|
|}

== קישורים חיצוניים ==

* 

* [http://www.airliners.net/search/photo.search?cx=partner-pub-8297169501225184:a05n2n-tzky&ie=ISO-8859-1&q=Skymark+Airlines&sa=Submit&search_active=1&search=&sheadline=&search_field=datedesc&submit=&siteurl=www.airliners.net/ תמונות מטוסי החברה] באתר Airliners.net

==הערות שוליים==

קטגוריה:חברות תעופה יפניות
קטגוריה:חברות לטיסות חסך
אייר טרקטור AT-802

אייר טרקטור AT-802 (Air Tractor AT-802) הוא מטוס חד-מנועי בעל כושר נשיאה ופיזור של חומרים כימיים, המשמש בחקלאות וכן לכבאות אווירית. המטוס מיוצר החל מ-1990 על ידי חברת "אייר טרקטור" (Air Tractor), הממוקמת במדינת טקסס שבארצות הברית. נכון לשנת 2007 הוא נחשב למטוס הגדול ביותר בייצור המשמש לחקלאות.

למטוס יש גם גרסה צבאית – AT-802U (ראו למטה).

== גרסאות ==
הדגם הבסיסי של AT-802 כולל שני מכלים לנשיאת חומרים בגוף המטוס ומערכת כני נסע קבועה, בתצורה משולשת עם גלגל זנב.

בגרסה המכונה "פַיֶיר בוס" (Fire Boss) נוספים מצופים ההופכים את המטוס לאמפיבי. בנחיתה על מים יכול הפייר בוס למלא במים את המכלים הרגילים, וכן מכלים נוספים (בקיבולת של 265 ליטר) הנמצאים במצופים.

למטוס יש גרסה צבאית בשם AT-802U הכוללת תא טייס משוריין, מכלי דלק ממוגנים וחיזוקים בגוף המאפשרים למטוס לשאת תחמושת במשקל 3720 קילוגרם.

גרסת ה-AT-802 היא דו מושבית, ו-AT-802A חד מושבית. גרסה AT-802F כוללת מערכת ממוחשבת לכיבוי שרפות.

=== ישראל ===
ישראל מפעילה משנת 2011, במסגרת טייסת 249 (פעלה במקור במסגרת חיל האוויר הישראלי וכיום פועלת במסגרת היחידה האווירית של משטרת ישראל), שישה מטוסים מדגם AT-802F רגילים ושני מטוסים מדגם הפייר-בוס הימי שהוסבו לדגם הרגיל (בעקבות אי מציאת טייסים מתאימים להטסת המטוס) לכיבוי שריפות.

=== תמונות נוספות ===
<gallery widths=200>
קובץ:Montenegrian police AT-802A Fire Boss.jpg|דגם הפייר-בוס
קובץ:AirTractor Paris I.jpg|AT-802U לשימושים צבאיים
</gallery>

== ראו גם ==
* טייסת הכיבוי

== קישורים חיצוניים ==

קטגוריה:מטוסי כיבוי
ג'נט גולדשטיין

ג'נט אליס גולדשטיין (באנגלית: Jenette Elise Goldstein; נולדה ב-4 בפברואר 1960), היא שחקנית יהודייה-אמריקאית. התפרסמה בעיקר בתפקידיה כטוראית ואסקז בסרט "שובו של הנוסע השמיני", ובתור אמו המאמצת של ג'ון קונור בסרט "שליחות קטלנית 2: יום הדין".

==ביוגרפיה==
גולשטיין נולדה למשפחה יהודית בלוס אנג'לס וגדלה בבוורלי הילס. 
למדה משחק באקדמיות בלונדון ובניו יורק.
הופעת הבכורה של גולדשטיין במותחן האימה של ג'יימס קמרון "שובו של הנוסע השמיני" 
הייתה גם המפורסמת והמוצלחת בקריירה שלה, זיכתה אותה בפרס סאטורן על תפקידה בתור טוראית המארינס הלאטינית המצ'ואיסטית ג'נט ואסקז.
ב-1987 קיבלה שבחים גם על הופעתה בסרט האימה "Near Dark" השני בקריירה של הבמאית זוכת האוסקר קת'רין ביגלו. ב-1988 שיחקה בתפקיד משנה במייל הקסום. 
התפרסמה ב-1989 בסרט הפעולה "נשק קטלני 2" בדמותה של השוטרת מייגן שפירו.

גולדשטיין הרשימה את ג'יימס קמרון בהופעת הבכורה שלה והוא החליט להעניק לה תפקידים בשני הלהיטים הגדולים ביותר שלו בשנות ה-90 "שליחות קטלנית 2: יום הדין" בתפקיד ג'נל אמו המאמצת של ג'ון קונור (אדוארד פרלונג) ו"טיטניק" ובתפקיד קטן בתור מהגרת אירית. באותה שנה גילמה את גבריאלה בדרמה הרומנטית "תיגע בי" בכיכובה של אמנדה פיט. 
הופיעה בגרסתו של טרי גיליאם לרומן "פחד ותיעוב בלאס וגאס" בתפקיד הגברת אליס ובשובר הקופות הבדיוני "מסע בין כוכבים 7: דורות" בתור קצינת המדע של ספינת החלל אנטרפרייז.

==קישורים חיצוניים==

קטגוריה:שחקניות קולנוע וטלוויזיה יהודיות אמריקאיות
קטגוריה:שחקני קולנוע וטלוויזיה יהודים אמריקאים
קטגוריה:אמריקאים ממוצא יהודי-מרוקאי
קטגוריה:אמריקאים ממוצא ברזילאי-יהודי
קטגוריה:אמריקאים ממוצא רוסי-יהודי
קטגוריה:אמריקאיות שנולדו ב-1960
קטגוריה:אמריקאים שנולדו ב-1960
קטגוריה:זוכות פרס סאטורן לשחקנית משנה בקולנוע
Keep Your Head Down

Keep Your Head Down הוא האלבום הקוריאני החמישי של להקת הבנים TVXQ. האלבום יצא במהדורה מיוחדת בתאריך ה-5 בינואר 2011, ומאוחר יותר גם במהדורה רגילה ב-12 בינואר 2011.

זהו האלבום הראשון שיצא עם ההרכב החדש של הלהקה - הכולל שניים מן החברים הוותיקים: יונהו וצ'אנגמין. זאת לאחר שבשנת 2010 פרשו שלושה מחבריה והקימו את JYJ.

== רשימת שירים ==
=== מהדורה רגילה ===
# (왜(Keep Your Head Down
# 믿기 싫은 이야기 ("סיפור שאני לא רוצה להאמין בו")
# Maximum
# CRAZY (עם ג'יי מהלהקה Trax)
# Honey Funny Bunny (סולו של יונהו)
# Rumor
# 고백 ("התוודות") (סולו של צ'אנגמין)
# Our Game
# She
# 아테나 ("אתנה")
# Journey (עם סו-היון מהלהקה SNSD) (שיר בונוס)

=== מהדורה מיוחדת ===
* המהדורה המיוחדת מגיעה ללא שיר הבונוס "Journey".
* המהדורה כוללת כריכה קשה ואלבום תמונות עם 100 עמודים.

==קישורים חיצוניים==

== הערות שוליים ==

קטגוריה:אלבומי 2011
קטגוריה:אלבומים בקוריאנית
רב שימי בר אשי

רב שימי בר אשי היה אמורא בדור החמישי (או שישי) לאמוראי בבל.

הוא היה בן בית אצל אביי, וכך מסר כמה משמועותיו, שלא אמר בבית המדרש, אלא הסביר לבניו בעת לימודם עם זאת הוא לא נחשב לתלמידם של אביי ורבא, ולרוב הוא דן עימם בהלכה, והוא אף חלוק עליהם לפעמים.

עם חבריו נמנה רב פפא שהיה גם הוא תלמידו דאביי ורבא. הם דיברו זה אל זה בלשון נוכח מכיוון שהיו חברים. לפעמים רב פפא היה שואל אותו, אך רב שימי היה יותר כתלמיד לרב פפא והיה שואל אותו שאלות רבות, על כך מסופר כי הוא היה שואל את רב פפא שאלות קשות באמצע השיעור שמסר לבני הישיבה, ופעם אחת מצא רב שימי את רב פפא כשהוא מתפלל להאלוקים שיצילו מרב שימי בר אשי שלא יגרום לו בושות, והחל מאז הפסיק להקשות לו קושיות ברבים.

על מוסרי שמועותיו נמנה רב כהנא מפום נהרא. רב שימי בר אשי שהה תקופה מסוימת בפום נהרא, בישיבתו של רב כהנא, וייתכן ששימש בתפקיד מסוים שם (על פי משמעות הגמ' בברכות לא,א). 
==פסקיו==
*בתלמוד נאמר: "אמר רבי אבהו, אמר רבי יוחנן: כל איסורין שבתורה אין לוקין עליהן אלא דרך אכילתן. למעוטי מאי? אמר רב שימי בר אשי: למעוטי שאם אכל חֵלֶב חי שפטור". חלב דרכו להיאכל מבושל. האוכלו חי שינה מדרך אכילתו.
*יש דרוסה לשועל.

==קישורים חיצוניים==

* 

==הערות שוליים==

אשי
קטגוריה:תלמידי אביי
1847 בארצות הברית

1847 בארצות הברית הייתה השנה בה חגגה ארצות הברית 71 שנה מיום היווסדה.

== הנהגה ==
* הנשיא: ג'יימס פולק (המפלגה הדמוקרטית)
* סגן הנשיא: ג'ורג' מ. דאלאס (המפלגה הדמוקרטית)

== אירועים בולטים ==

4 בינואר: [[סמואל קולט מוכר את אקדח התופי הראשון שייצר לממשלת ארצות הברית]]
* 3 בינואר – העיר ירבה בואנה בקליפורניה משנה שמה לסן פרנסיסקו 
* 4 בינואר – סמואל קולט מוכר את אקדח התופי הראשון שייצר לממשלת ארצות הברית 
* 13 בינואר – מלחמת ארצות הברית–מקסיקו: נחתם הסכם קהוניה המסיים את הלחימה בקליפורניה 
* 23 בפברואר – קרב בואנה ויסטה במסגרת מלחמת ארצות הברית–מקסיקו: כוחות ארצות הברית הודפים את כוחותיו של סנטה אנה. 
* 24 ביולי – לאחר מסע של 17 חודשים מגיעים בריגהאם יאנג ו-148 מורמונים לעמק סולט לייק, שם יקימו את סולט לייק סיטי 
* 24 בנובמבר – הממציא האמריקאי ג'וסף גלידן (Joseph Farwell Glidden) ממציא את גדר התיל המסחרית הראשונה

== נולדו ==

* 11 בפברואר – תומאס אלווה אדיסון, מגדולי הממציאים בכל הזמנים (נפטר ב-1931) 
* 3 במרץ – אלכסנדר גרהם בל, ממציא (נפטר ב-1922) 
* 10 באפריל – ג'וזף פוליצר, עורך ומו"ל עיתונות אמריקאי (נפטר ב-1911) 
* 5 בספטמבר – ג'סי ג'יימס, פורע-חוק מהמערב הפרוע של ארצות הברית (נרצח ב-1882) 

== נפטרו ==

* 24 בדצמבר – ג'ון פיירפילד, חבר בית הנבחרים של ארצות הברית, סנאטור ומושל מדינת מיין (נולד ב-1797)

== קישורים חיצוניים ==

*
1846 בארצות הברית

1846 בארצות הברית הייתה השנה בה חגגה ארצות הברית 70 שנה מיום היווסדה.

== הנהגה ==
* הנשיא: ג'יימס פולק (המפלגה הדמוקרטית)
* סגן הנשיא: ג'ורג' מ. דאלאס (המפלגה הדמוקרטית)

== אירועים בולטים ==

21-24 בספטמבר: קרב מונטריי.
* 5 בינואר – בית הנבחרים של ארצות הברית מחליט לבטל את השלטון המשותף עם הבריטים באורגון 
* 24 באפריל – תחילת הקרבות במלחמת ארצות הברית–מקסיקו 
* 23 במאי – מלחמת ארצות הברית–מקסיקו: מקסיקו מכריזה מלחמה על ארצות הברית 
* 10 ביוני – מלחמת ארצות הברית–מקסיקו: הרפובליקה של קליפורניה מכריזה על עצמאות ממקסיקו 
* 15 ביוני – הסכם אורגון קובע את קו הרוחב ה-49 כגבול בין ארצות הברית וקנדה 
* 22 באוגוסט – ארצות הברית מספחת את ניו מקסיקו 
* 10 בספטמבר – הממציא האמריקני אליאס האו מקבל פטנט על מכונת התפירה 
* 25 בספטמבר – מלחמת ארצות הברית–מקסיקו: הכוחות האמריקנים בפיקודו של גנרל זאכרי טיילור כובשים את העיר מונטריי שבמקסיקו.
* 28 בדצמבר – איווה מתקבלת כמדינה ה-29 של ארצות הברית

== נולדו ==

* 26 בפברואר – באפלו ביל קודי, לוחם ובדרן בתקופת המערב הפרוע (נפטר ב-1917) 
* 6 באוקטובר – ג'ורג' וסטינגהאוז, מהנדס אמריקאי (נפטר ב-1914) 

== נפטרו ==

== קישורים חיצוניים ==

*
1845 בארצות הברית

1845 בארצות הברית הייתה השנה בה חגגה ארצות הברית 69 שנה מיום היווסדה.

== הנהגה ==
* הנשיא: ג'ון טיילר (המפלגה הוויגית) עד 4 במרץ, ג'יימס פולק (המפלגה הדמוקרטית)
* סגן הנשיא: התפקיד לא היה מאויש עד 4 במרץ, ג'ורג' מ. דאלאס (המפלגה הדמוקרטית)

== אירועים בולטים ==

* 3 במרץ – פלורידה היא המדינה ה-27 שמצטרפת לארצות הברית 
* 4 במרץ – ג'יימס פולק מושבע לנשיאות ארצות הברית
* 17 במרץ – סטיבן פרי רושם פטנט על המצאת הגומייה 
* 28 באוגוסט – גיליון הבכורה של הירחון סיינטיפיק אמריקן יוצא לאור 
* 13 באוקטובר – תושבי רפובליקת טקסס מחליטים לאשר את החוקה המוצעת, אשר תהפכם לחלק מארצות הברית 
* 2 בדצמבר – נשיא ארצות הברית ג'יימס פולק מכריז בנאום לקונגרס על ה"שליחות הגורלית" שמחייבת התפשטות ארצות הברית מערבה 
* 29 בדצמבר – טקסס מתקבלת כמדינה ה-28 של ארצות הברית

== נולדו ==

== נפטרו ==

[[אנדרו ג'קסון]]
* 8 ביוני – אנדרו ג'קסון, הנשיא השביעי של ארצות הברית (נולד ב-1767)
* 10 בספטמבר – ג'וזף סטורי, שופט בית המשפט העליון של ארצות הברית (נולד ב-1779)

== קישורים חיצוניים ==

*
דיחוי

בהלכה, דיחוי פירושו שלאחר שנדחתה ופקעה מדבר כל שהוא חלות, נדחתה החלות ויותר לא תשוב. בלשון הגמרא "הואיל ונדחה ידחה".
==דיחוי בקדושה==
מדבר שחלה עליו קדושה, נדחה ואינו ראוי עוד מלשמש לאותו דבר לו הוקדש, הוא נדחה מקדושתו, והקדושה אינה חוזרת גם כאשר הבעיה איננה קיימת עוד.

בגדר הלכה זו קיימות מחלוקות רבות ומהן: האם בעלי חיים נדחים, או שמא דחוי הוא רק על בשר או דבר אחר ולא על דבר חי, האם "דיחוי מעיקרא" נחשב לדיחוי, כלומר דבר שמעולם לא היה ראוי לקדושה שתחול עליו, כמו למשל המקדיש בעל חיים להקרבה בזמן שאין המזבח קיים - האם דיחוי כזה, נחשב לדיחוי.
===דיחוי למצוות===
למרות המחלוקות הרבות בנושא, קיימת הסכמה כללית, כי אין דיחוי למצוות; כלומר, כאשר לא מדובר במצווה הבאה מכוח קדושה שחלה על חפץ, אלא מצווה המונחת על הגברא - האדם עצמו, לא שייך שהמצווה תפקע, שכן אין היא חלות ממשית, ואין היא נפקעת.

מסיבה זו, נפסקה ההלכה, כי אדם ששחט בעל חיים וכיסה את דמו כנדרש, והרוח גילתה שוב את הדם, אין לומר שמכיוון שבאותו זמן בו היה הדם מכוסה, נפטר האדם מהמצווה, ושוב לא יהיה מחויב בה, אלא אם כיסהו ונתגלה חייב לכסות את הדם אפילו מאה פעמים.

==דיחוי לאיסורים==

שאלה אחרת, הדומה לשאלת הדיחוי במצוות, היא בעניין איסורי שבת. בהלכות מלאכת הוצאה, קיים כלל המגביל את האיסור רק אם נעשתה הוצאה בשיעור מסוים, שבו המלאכה נחשבת למלאכה חשובה, ולא לפעולה חסרת ערך. השאלה שנשאלה היא האם יש "דיחוי" לחצי שבת, במקרה שהגרגיר שהוצאה לרשות אחת לא היה בו שיעור מספק כנדרש לפי כללי הלכות מלאכת הוצאה, לאחר מכן צמק וחזר ותפח, האם בכך שהגרגיר צמק נדחתה ופקעה דין המלאכה ושוב אינו חוזר למרות שחזר ותפח, או שמא אנו אומרים ש"אין דיחוי לחצי שבת".

== ראו גם ==
* הרב אברהם סתיו, '[https://web.archive.org/web/20131220131244/http://www.elhamikdash.com/%D7%97%D7%9C%D7%A7-%D7%90-1.html דיחוי בקדשים - תהליך או מציאות]', בכתב העת 'מעלין בקדש'
==הערות שוליים==

קטגוריה:כללים ועקרונות בהלכה